Tromsbuss

Tromsbuss AS var et rutebilselskap i Tromsø med rutetrafikk i kommunene Tromsø, Karlsøy og deler av Balsfjord, i tillegg til at de drev Flybussen i Tromsø.

Bussrutene i Tromsø ble opprinnelig drevet av Tromsø Ferjer under navnet Tromsøya Bussruter. I 1959 ble bussrutene skilt ut som egen selskap under navnet Tromsøya og Omegn Bussruter AS, til daglig omtalt som Tromsbuss. Seinere ble Tromsbuss AS valgt som navn på selskapet. Tromsø gikk ved stiftelsen inn med 100.000 kroner i aksjekapitel mens Karlsøy kommune og TFDS gikk inn med 25.000 kroner hverTromsø bys historie: 3. Nils A. Ytreberg (1971).. 

Rutebilstatistikken fra 1978 forteller litt om omfanget av selskapets virksomhet: Antall heltidsansatte var 197. Vognparken bestod samme år av 119 busser, 7 lastebiler, 7 kombinertbusser, 4 tilhengere og 3 andre vogner50 år for fremgang : beretningsåret 1978-79 jubileumsberetning 1929-1979. (1979). Oslo: NRF..

Det var et omfattende rutenett, og det ble skilt mellom byruter (Tromsø by og nærmeste omland) og distriktsruter, som gjerne hadde en til to timers kjøretid fra Tromsø sentrum.

TFDS kjøpte opp aksjeposter i Tromsbuss, og i desember 2004 hadde TFDS sikret seg ca. 90 prosent av aksjene. På dette tidspunktet omfattet virksomheten i Tromsbuss 254 årsverkDagens Næringsliv 15. des. 2004..

Selskapet ble et heleid datterselskap av TIRB, som videre hadde Hurtigruten ASA som majoritetsaksjonær. 1. september 2008 ble selskapet sammen med Ofotens Bilruter og TIRB Rutene slått sammen til Cominor.

Siden 2022 opererer et privateid turbusselskap hjemmehørende i Tomasjord under navnet Tromsbuss AS.

 Referanser 

Kategori:Tidligere norske busselskaper
Kategori:Næringsliv i Troms
Kategori:Kollektivtransport i Troms
Kategori:Selskaper etablert i 1959
Kategori:Selskaper opphørt i 2008
Kategori:Troms' samferdselshistorie